O ***Bank of North Dakota*** (BND), en galego **Banco de Dacota do Norte**, é unha institución financeira propiedade do estado de Dacota do Norte. Fundado en 1919 é o o único banco público dos Estados Unidos e ten a súa oficina principal en Bismarck, a capital do estado.

Orixes
------

Manifestante en Wall Street en Nova York, outubro de 2011
A principios do século XX, Dacota do Norte dependía dunha economía baseada na agricultura. Con todo, os labregos sufrían a que a especulación dos intermediarios e os caros empréstitos da banca, fundamentalmente dependente de zonas afastadas a Dacota do Norte como Minneapolis e Chicago. Así na década de 1910 artellaron un movemento reivindicativo co obxectivo de forzar ás institucións públicas a atender á problemática, a Non Partisan League. Esta formación gañou as eleccións estatais de 1918 e un ano máis tarde, co obxectivo de facilitar o crédito barato aos campesiños, creouse o Banco de Dacota do Norte, cun capital de 2 millóns de dólares. A conexión entre os líderes da Non Partisan League e os socialistas americanos fixo que, no momento do seu nacemento, o Banco de Dacota do Norte fose atacado por algúns sectores por consideralo propio do comunismo ou antipatriotico, mais as autoridades do estado mantiveron a institución.

Modelo de negocio
-----------------

O Banco de Dacota do Norte recibe como depósitos o conxunto do recadado polas taxas e impostos recibidos polo estado. Debe contribuír o desenvolvemento agrario, comercial e industrial de Dacota do Norte polo que opta por cobrar xuros máis reducidos ás pemes ou facilitar os créditos para os estudantes universitarios. Ademais, o Banco de Dacota do Norte entrega os seus beneficios ao estado para financiar programas especiais. Calcúlase que dende 1945 o Banco achegou máis de mil millóns de doláres do seu lucro a Dacota do Norte. 

No contexto da crise económica e financeira que se prolongou de 2007 e 2013, dende distintos sectores louvouse o Banco de Dacota do Norte como un exemplo modélico de banco público espertando o interese doutros estados dos Estados Unidos que exploraron a posibilidade de crear institucións semellantes.

Notas
-----

1. 1 2  "History of BND". *Bank of North Dakota* (en inglés). Consultado o 2021-04-13.
2. ↑  "Origins of the Non Partisan League". *STATE HISTORICAL SOCIETY OF NORTH DAKOTA*. Consultado o 13-4-2021.
3. ↑  Hertz, Darren. "Defending the Bank of North Dakota". *The BND Story* (en inglés). Consultado o 2021-04-13.
4. ↑  "Dakota do Norte: petróleo e banco público". *Página22* (en portugués). 2011-10-07. Consultado o 2021-04-13.
5. ↑  Hertz, Darren. "First Transfer to General Fund". *The BND Story* (en inglés). Consultado o 2021-04-13.
6. ↑  "La banca pública que no existe en Europa". *Economistas frente la Crisis*. Consultado o 13-4-2021.
7. ↑  Harkinson, Josh. "How the Nation’s Only State-Owned Bank Became the Envy of Wall Street". *Mother Jones* (en inglés). Consultado o 2021-04-13.
8. ↑  Boston, Federal Reserve Bank of (2011-09-26). "The Bank of North Dakota: A Model for Massachusetts and Other States?". *Federal Reserve Bank of Boston* (en inglés). Consultado o 2021-04-13.

Véxase tamén
------------

### Ligazóns externas

* Páxina web do Banco de Dacota do Norte (en inglés)
* Web sobre o centenario do Banco de Dacota do Norte (en inglés)

|  |  |
| --- | --- |
| Control de autoridades | 
* Wd: Q3365365
* WorldCat
* VIAF: 153718117
* LEI: 54930047TZ2DPGOO5R28

 |